Miturut WHO: “Saben mangsa adhem, puluhan yuta wong kena flu. Sebagéyan gedhé mung lara lan ora nyambut gawé sakwéné seminggu, sauntara para lanjut usia duwé risiko pati sing luwih dhuwur amarga penyakit iki. Awaké dhéwé ngawruhi yèn korban mati ing saindhenging donya ngluwihi atusan èwu wong saben tauné, nanging malah ing nagara maju, gunggung kasebut ora bisa dipesthèkaké, amarha pihak mèdhis sing duwé kewajiban biyasané ora mvèrifikasi wong sing mati amarga influenza lan wong sing mati kanthi panyakit-mèmper-flu.”[124] Malah wong séhat bisa kena, lan masalah sérius sing ditimbulaké déning influenza bisa dumadi ing umur pira waé. Wong kanthi umur luwih saka 50 taun, bocah sing enom banget, lan wong saka kabèh umur kanthi kahanan mèdhis kronis luwih mungkin kanggo éntuk komplikasi influenza, kayadéné pneumonia, bronkitis, infèksi sinus lan kuping.[88]